b'\n_START_ARTICLE_\nJoan Rafart i Rold\xc3\xa1n\n_START_SECTION_\nFormaci\xc3\xb3\n_START_PARAGRAPH_\nDe formaci\xc3\xb3 autodid\xc3\xa0ctica, tenia una capacitat innata pel dibuix. De fet, el gran il\xc2\xb7lustrador Junceda ja li va predir un futur brillant com a dibuixant quan tenia sis o set anys. Raf el nomena com a influ\xc3\xa8ncia de juventut.\n_START_SECTION_\nDespr\xc3\xa9s de Bruguera (1986-1997)\n_START_PARAGRAPH_\nA partir de l\'any 1986, a trav\xc3\xa9s d\'Ib\xc3\xa1\xc3\xb1ez, col\xc2\xb7labora amb la revista Guai! amb la s\xc3\xa8rie Mirlowe y Violeta, tamb\xc3\xa9 par\xc3\xb2dia de novel\xc2\xb7les polic\xc3\xadaques, i amb la secci\xc3\xb3 Nuestra estrela inVIPtada on continua fent auques humor\xc3\xadstiques convinant-ho amb caricatures dels famosos que la protagonitzen._NEWLINE_Tamb\xc3\xa9 col\xc2\xb7labora per a la revista TBO amb la secci\xc3\xb3 Tele TBO amb gui\xc3\xb3 propi o de Jaume Ribera i posteriorment amb el personatge de Florofo. Per a la revista d\'historietes de terror Creepy crea la s\xc3\xa8rie par\xc3\xb2dica Zomby y el gato, amb guions d\'Antoni Guiral. En aquesta \xc3\xa8poca s\'inicien tamb\xc3\xa9 els seus treballs per als setmanaris sat\xc3\xadrics El Jueves i Puta Mili, b\xc3\xa0sicament amb les s\xc3\xa8rie La fragata capadora i Co\xc3\xb1as marineras, orientades a un p\xc3\xbablic adult._NEWLINE_Amb la caiguda de l\'editorial Bruguera, Raf treball\xc3\xa0 per a estudis d\'animaci\xc3\xb3, realitzant els storyboards de les s\xc3\xa8ries Els Fruittis, La Cobi Troupe i la segona part de D\'Artacan._NEWLINE_El 1992 va rebre el Gran Premi del Sal\xc3\xb3 del C\xc3\xb2mic de Barcelona, pel conjunt de la seva obra._NEWLINE_En els \xc3\xbaltims anys de la seva carrera, va quedar una mica relegat. El seu temperament tranquil i afable amagava l\'afany d\'anar variant sempre de publicacions, el que en certa instant, quan el c\xc3\xb2mic va disputar el seu espai amb altres formes d\'entreteniment, va ser inoport\xc3\xba. Com a ajudant d\'altres dibuixants, no va funcionar doncs li resultava impossible que no es vei\xc3\xa9s la seva m\xc3\xa0._NEWLINE_Tot i aix\xc3\xb2 va continuar col\xc2\xb7laborant amb revistes d\'historieta fins a la seva mort, el 13 d\'octubre de 1997 per una complicaci\xc3\xb3 card\xc3\xadaca.\n_START_SECTION_\nEstil\n_START_PARAGRAPH_\nEl llibre biogr\xc3\xa0fic de Jordi Canyiss\xc3\xa0, Raf el \'gentleman\' de Bruguera (Aman\xc3\xadaco Ediciones, 2015), explica que, encara que va ser un autor insigne de Bruguera, dif\xc3\xadcilment se\'l pot classificar en l\'anomenat estil Bruguera. De fet, per Raf i altres professionals, l\'estil Bruguera no va ser sin\xc3\xb3 l\'intent editorial d\'homogene\xc3\xaftzar la creativitat dels seus autors, de "brugueritzar" les seves cap\xc3\xa7aleres, cosa a la qual el dibuixant sempre es va resistir sense escarafalls._NEWLINE_El llibre explica amb alegria perqu\xc3\xa8 era un gran dibuixant. La composici\xc3\xb3 de la vinyeta, l\'\xc3\xbas inusual de la perspectiva, el lleuger contrapicat, un tra\xc3\xa7 menys arrodonit del que \xc3\xa9s habitual, el gust pel detall que crea un segon pla, l\'\xc3\xbas vers\xc3\xa0til de la t\xc3\xa8cnica, la velocitat i la seguretat d\'execuci\xc3\xb3 , la import\xc3\xa0ncia reconeguda del gui\xc3\xb3, l\'eleg\xc3\xa0ncia de l\'estil, l\'aroma i la tendresa gr\xc3\xa0fics, la renovaci\xc3\xb3 visual general de la historieta, tot aix\xc3\xb2 s\'explica de manera significativa. El 1966, el dibuix de Raf era espl\xc3\xa8ndid, segons diu Canyiss\xc3\xa0._NEWLINE_En una entrevista al 1968, quan s\'entintava a ell mateix, explicava que el dibuixava primer a llapis, per\xc3\xb2 d\'una forma que nom\xc3\xa9s entenia ell i, sovint, el que resultava una vegada passat a tinta no s\'assemblava gens al que havia esbossat. Als darrers anys de Bruguera, com l\'editorial volia augmentar la producci\xc3\xb3 les p\xc3\xa0gines les entintaven nois en n\xc3\xb2mina de l\'editorial, als que li donaven una p\xc3\xa0gina a cadasc\xc3\xba. En \xc3\xa8poques en que entintava ell mateix, aquest era mixt: quan anava a color solia utilitzar el bol\xc3\xadgraf negre pels fons, tot i que el bol\xc3\xadgraf qued\xc3\xa8s una mica desdibuixat. Si no anava en blanc i negre, utilitzava el retolador. Per la figura, gaireb\xc3\xa9 sempre, amb plom\xc3\xad._NEWLINE_Ib\xc3\xa1\xc3\xb1ez li va explicar a Canyiss\xc3\xa0 que V\xc3\xa1zquez i ells sempre es llen\xc3\xa7aven a probar les novetats, per exemple quan va sortir el rotulador van trigar molt poc en experimientar les seves possibilitats._NEWLINE_Els seus personatges estaven dotats d\xe2\x80\x99una gran vitalitat i d\xe2\x80\x99una personalitat gr\xc3\xa0fica inconfusible, i les seves historietes destil\xc2\xb7laven un dinamisme que va renovar l\xe2\x80\x99Escola Bruguera.\n_START_SECTION_\nDefensa de l\'autoria\n_START_PARAGRAPH_\nMentre realitzava el llibre Raf el \'gentleman\' de Bruguera, Canyiss\xc3\xa0 li va portar p\xc3\xa0gines de Raf a Nadal i aquest en va treure m\xc3\xa9s. Estaven mirant-les quan va descobrir la firma de Raf que va fer a Anglaterra, el que estava prohibid\xc3\xadssim en aquella \xc3\xa8poca. Raf defensava molt la seva obra, la seva qualitat, i a m\xc3\xa9s era molt honrat, per aix\xc3\xb2 signava Raf i equip en les historietes realitzades amb la col\xc2\xb7laboraci\xc3\xb3 d\'altres autors o ajudants.'